พระยาราชฤทธานนท์พหลภักดี (ทองอยู่ สุวรรณบาตร)

พระยาราชฤทธานนท์พหลภักดี (ทองอยู่ สุวรรณบาตร) (? – 25 กรกฎาคม พ.ศ. 2445) เป็นขุนนางชาวไทย ในตำแหน่งข้าหลวงประจำเมืองแพร่ (เทียบเท่าตำแหน่งผู้ว่าราชการจังหวัดในปัจจุบัน) มีบทบาทสำคัญในคราวเกิดกบฏเงี้ยว

 ประวัติ 
พระยาราชฤทธานนท์ มีชื่อเดิมว่า ทองอยู่ สุวรรณบาตร เกิดเมื่อใดไม่ปรากฏหลักฐาน ที่เมืองพิชัย (ปัจจุบันคือจังหวัดอุตรดิตถ์) เป็นบุตรชายของ พระยาศรีเทศาบาล กับ คุณหญิงกมลจิตรจังหวัดแพร่ ประกอบพิธีวางพวงมาลาสดุดีวีรกรรม พระยาไชยบูรณ์

 รับราชการ 
พระยาราชฤทธานนท์เริ่มต้นรับราชการเมื่ออายุได้ 21 ปีในตำแหน่งเสมียนอำเภอ จากนั้นจึงไต่เต้าขึ้นมาจนได้รับพระราชทานบรรดาศักดิ์เป็น พระบริรักษ์โยธี ต่อมาในวันที่ 26 กุมภาพันธ์ พ.ศ. 2440 พระบาทสมเด็จพระจุลจอมเกล้าเจ้าอยู่หัวได้โปรดเกล้าฯ ให้กระทรวงมหาดไทยส่งสัญญาบัตรขึ้นไปพระราชทานให้ท่านเลื่อนบรรดาศักดิ์เป็น พระยาราชฤทธานนท์ ปลัดเมืองพิษณุโลก ถือศักดินา 3000ส่งสัญญาบัตรไปพระราชทานจดหมายเหตุพระราชกิจรายวัน เดือน 4 จุลศักราช 1259 จากนั้นในปี 2443 จึงได้โปรดเกล้าฯ ให้ส่งสัญญาบัตรขึ้นไปพระราชทานให้เป็นข้าหลวงประจำเมืองแพร่ ชั้นที่ 2 โท (เทียบได้กับตำแหน่งอำมาตย์โท)

ในคราวเกิดกบฏเงี้ยวเมืองแพร่ พระยาราชฤทธานนท์ถูกพวกเงี้ยวจับได้และสังหารโหดด้วยการตัดศีรษะเมื่อวันที่ 25 กรกฎาคม พ.ศ. 2445การปฏิรูปมณฑลพายัพของสยาม บีบบังคับให้เงี้ยวก่อกบฏ เมื่อ พ.ศ. 2445 ? ปัจจุบันได้มีการสร้างอนุสาวรีย์ของท่านเอาไว้ตรงจุดที่ท่านเสียชีวิตเพื่อเป็นอนุสรณ์

 อ้างอิง 

หมวดหมู่:ขุนนางไทย
หมวดหมู่:บุคคลจากจังหวัดอุตรดิตถ์
หมวดหมู่:บรรดาศักดิ์ชั้นพระยา
หมวดหมู่:ผู้ว่าราชการจังหวัดแพร่
หมวดหมู่:เสียชีวิตจากการถูกตัดศีรษะ